Zadeva C-28/11

Eurogate Distribution GmbH

proti

Hauptzollamt Hamburg-Stadt

(Predlog za sprejetje predhodne odločbe, ki ga je vložilo Finanzgericht Hamburg)

„Carinski zakonik Skupnosti — Uredba (EGS) št. 2913/92 — Člen 204(1)(a) — Postopek carinskega skladiščenja — Nastanek carinskega dolga zaradi neizpolnitve obveznosti — Zamuda pri vpisu odstranitve blaga iz carinskega skladišča v evidenco“

Povzetek sodbe – Sodba Sodišča (tretji senat) z dne 6. septembra 2012

Carinska unija – Nastanek carinskega dolga zaradi neizpolnjevanja enega od pogojev, določenih za dajanje blaga v zadevni carinski postopek – Neizpolnitev brez vpliva na pravilno izvajanje carinskega postopka – Obseg – Zamuda pri vpisu odstranitve neskupnostnega blaga iz carinskega skladišča v evidenco – Izključitev – Ponovni izvoz blaga – Nevplivanje

(Uredba Sveta št. 2913/92, kakor je bila spremenjena z Uredbo št. 648/2005, člen 204(1)(a))

Člen 204(1)(a) Uredbe Sveta št. 2913/92 o carinskem zakoniku Skupnosti, kakor je bila spremenjena z Uredbo št. 648/2005, je treba razlagati tako, da v zvezi z neskupnostnim blagom neizpolnitev obveznosti vpisa odstranitve blaga iz carinskega skladišča v za to namenjene evidence, in to najpozneje ob tej odstranitvi, povzroči nastanek carinskega dolga za navedeno blago, čeprav je bilo ponovno izvoženo.

Obveznost plačila carine v takem primeru ni upravna, davčna ali kazenska sankcija, ampak je preprosta posledica ugotovitve, da niso izpolnjeni pogoji, zahtevani za pridobitev ugodnosti na podlagi postopka carinskega skladiščenja, zaradi česar se ne uporablja odlog plačila in kar posledično upravičuje odmero carin. Ta postopek namreč vključuje podelitev ugodnosti, ki je pogojena, ki pa je ni mogoče podeliti, če pogoji zanjo niso izpolnjeni.

(Glej točki 32 in 35 ter izrek.)

Zadeva C-28/11

Eurogate Distribution GmbH

proti

Hauptzollamt Hamburg-Stadt

(Predlog za sprejetje predhodne odločbe, ki ga je vložilo Finanzgericht Hamburg)

„Carinski zakonik Skupnosti — Uredba (EGS) št. 2913/92 — Člen 204(1)(a) — Postopek carinskega skladiščenja — Nastanek carinskega dolga zaradi neizpolnitve obveznosti — Zamuda pri vpisu odstranitve blaga iz carinskega skladišča v evidenco“

Povzetek sodbe – Sodba Sodišča (tretji senat) z dne 6. septembra 2012

Carinska unija — Nastanek carinskega dolga zaradi neizpolnjevanja enega od pogojev, določenih za dajanje blaga v zadevni carinski postopek — Neizpolnitev brez vpliva na pravilno izvajanje carinskega postopka — Obseg — Zamuda pri vpisu odstranitve neskupnostnega blaga iz carinskega skladišča v evidenco — Izključitev — Ponovni izvoz blaga — Nevplivanje

(Uredba Sveta št. 2913/92, kakor je bila spremenjena z Uredbo št. 648/2005, člen 204(1)(a))

Člen 204(1)(a) Uredbe Sveta št. 2913/92 o carinskem zakoniku Skupnosti, kakor je bila spremenjena z Uredbo št. 648/2005, je treba razlagati tako, da v zvezi z neskupnostnim blagom neizpolnitev obveznosti vpisa odstranitve blaga iz carinskega skladišča v za to namenjene evidence, in to najpozneje ob tej odstranitvi, povzroči nastanek carinskega dolga za navedeno blago, čeprav je bilo ponovno izvoženo.

Obveznost plačila carine v takem primeru ni upravna, davčna ali kazenska sankcija, ampak je preprosta posledica ugotovitve, da niso izpolnjeni pogoji, zahtevani za pridobitev ugodnosti na podlagi postopka carinskega skladiščenja, zaradi česar se ne uporablja odlog plačila in kar posledično upravičuje odmero carin. Ta postopek namreč vključuje podelitev ugodnosti, ki je pogojena, ki pa je ni mogoče podeliti, če pogoji zanjo niso izpolnjeni.

(Glej točki 32 in 35 ter izrek.)